# **O:\KOMM\Grafisk profil\Profilhåndbok\1 Riksvåpen og logo\Riksvåpen Norges domstoler\Norges domstoler_sh.jpgBegjæring om retting**

Jeg ber med dette om retting av personopplysninger registrert i deres systemer.

|  |
| --- |
| **Hva som kreves rettet/supplert (kryss av)**  |
| ❑ Jeg ønsker retting/supplering av opplysninger som er registrert hos dere om: ❑ meg selv ❑ eget/egne barn som er under 15 år ❑ en person jeg handler på vegne av (fullmakt må vedlegges)  |
| ❑ Jeg ønsker retting av uriktige opplysninger – legg ved beskrivelse av hvilke opplysninger som er uriktige og oppgi korrekte opplysninger ❑ Jeg mener opplysningene er mangelfulle og ønsker at de suppleres – legg ved beskrivelse av hvilke opplysninger som er mangelfulle og hva du mener de skal suppleres med❑ Jeg har lagt ved dokumentasjon som viser at opplysningene er uriktige eller mangelfulle |
| ❑ Jeg ønsker at behandlingen av opplysningene begrenses i perioden frem til virksomheten har behandlet mitt krav om retting/supplering – virksomheten kan bare lagre opplysningene i denne perioden |
| **Navn og kontaktopplysninger**  |
| Navn:  | Fødselsnummer/D-nummer: |
| Postboks, gate/husnummer:  |
| Postnummer:  | Poststed:  | Telefonnummer (frivillig):  |
| Navn på den som opplysningene gjelder – dersom retting kreves på vegne av en annen:  |
| I hvilken sammenheng har du hatt kontakt med domstolene/Domstoladministrasjonen:❑ som advokat, advokatfullmektig, sakkyndig, meddommer, vitne, tolk, part i sak❑ som journalist❑ privatperson❑ annet – spesifiser:  |
| Eventuelle tilleggsopplysninger (saksnummer eller lignende som kan gjøre det lettere å finne det som er registrert):  |
| **Signatur**  |
| Sted/dato:  | Underskrift: |

Skjemaet skrives ut, signeres og sendes til virksomheten (domstolen eller Domstoladministrasjonen) som samlet inn opplysningene.

**Informasjon om regelverket**

**Relevante bestemmelser.** De mest relevante bestemmelser finnes i personvernforordningen artikkel 12, 16 og 18.

**Rett til retting, sletting, begrenset behandling og protest mot behandling.** Dersom en person mener de registrerte personopplysningene er uriktige, har vedkommende rett til å kreve at opplysningene korrigeres. Virksomheten skal i så fall korrigere opplysningene uten ugrunnet opphold .

Det er også rett til kreve at opplysningene slettes i visse tilfeller. Det gjelder blant annet hvis samtykke for behandling av opplysningene trekkes tilbake eller hvis opplysningene er blitt behandlet ulovlig. Hvis vilkårene for sletting er til stede skal virksomheten slette opplysningene uten ugrunnet opphold. Det finnes unntak fra plikt til å slette opplysningene, for eksempel hvis opplysningene behandles for arkiv- eller statistikkformål.

En person som får sine personopplysninger behandlet, har rett til å kreve begrenset behandling. Det kan være aktuelt i den perioden virksomheten kontrollerer riktigheten av opplysningene og i visse andre tilfeller. Ved begrenset behandling kan opplysningene bare lagres og med mindre vedkommende samtykker til videre behandling.

Det er rett til å protestere mot behandling i visse tilfeller. Dette gjelder for eksempel hvis grunnlaget for behandlingen er at den er nødvendig for å utføre en oppgave i allmenhetens interesse eller utøve offentlig myndighet, eller hvis behandlingen er nødvendig ut i fra en interesseavveining.

**Innsyn i egne personopplysninger.** En person har rett til å få vite om virksomheten behandler personopplysninger om vedkommende, og hvis så er tilfelle, rett til innsyn i opplysningene. Det finnes noen unntak fra innsynsretten, for eksempel hvis det er opplysninger som er taushetsbelagte eller opplysningene bare står i et dokument til intern saksforberedelse.

I tillegg til en kopi av opplysningene, skal det gis informasjonen om formålet med behandlingen, hvor opplysningene er hentet fra og om opplysningene utleveres til andre. Hvis mulig, skal det også informeres om når opplysningene skal slettes.

**Frist for behandling.** Virksomheten skal svare uten ugrunnet opphold, og senest én måned etter å ha fått henvendelsen. Hvis særlige forhold gjør det umulig å svare innen én måned, må virksomheten sende et foreløpig svar med en begrunnelse for forsinkelsen.

**Klage.** Dersom virksomheten kommer til at opplysningene ikke skal rettes eller suppleres, er det mulighet til å sende en klage til Datatilsynet. Virksomheten bør likevel kontaktes på forhånd, slik at det kan vurderes om avslaget er riktig.

**Gratis.** Det kan ikke kreves vederlag for å rette eller supplere opplysninger, med mindre kravene er åpenbart grunnløse eller overdrevne.

**Informasjonssikkerhet.** Virksomheten har plikt til å sende personopplysningene på en sikker nok måte. Det gjelder også ved innsynsbegjæringer. Noen personopplysninger er så beskyttelsesverdige at de ikke bør sendes på vanlig ukryptert e-post. Kravene til informasjonssikkerhet inkluderer også å sikre at personopplysningene sendes til riktig person.

**Dømmende virksomhet.** Domstolenes dømmende virksomhet er unntatt fra personopplysningsregelverket. Prosesslovene (domstolloven, tvisteloven , straffeprosessloven m.m) er styrende for hvordan domstolene skal behandle personopplysninger under behandling og avgjørelse av enkeltsaker. Dette skjemaet er ikke ment brukt i slike sammenhenger.